Beian

Beian er ei grend og et tidligere handelssted, knyttet til kai og havn på den sydvestligste odden av Ørland ytterst i Trondheimsfjorden. Navnet Beian betyr sannsynligvis «bøye av» (oldn. bægja) som henspiller på at alle skip i Trondheimsleia måtte bøye av kursen når de rundet denne odden.Oluf Rygh, Norske Gaardnavne, bd. 14, s 50

Selv om Beian i dag er en lite påaktet del av kommunen, var den i skipsfartens tid et trafikk-knutepunkt. Det ble opprettet havn i Beisundet i 1880-åra som på grunn av beliggenheten ble en hovedhavn for Ørland.Matrikkelgården Beian, Yrjar Heimbygdslag Frem til slutten av 1950-årene var det rutebåtanløp med Fosen-båtene, og selv Hurtigruten anløp Beian da stedet hadde sin storhetstid.

Poståpneri ble opprettet i 1859, med handelsmannen som poståpner. 7143 Beian poståpneri ble lagt ned 1/5 1970, og grenda sogner nå til 7130 Brekstad.Jon Bakken, mfl. Posten 350 år, historisk utvikling i kommunene Ørland, Bjugn, Rissa. Trondheim, 1997.

Maleren Ole Juul (1852–1927) fra Vågan i Lofoten flyttet til Beian i 1912, og har gjort Beian kjent gjennom sine malerier fra tiden han bodde der. Han malte landskaper, hus og mennesker i utendørs aktiviteter, og blir ofte kalt «Lysets maler». Hans hus på Beian, Juulsheimen, oppført i 1912, er nå under restaurering, i privat eie.

 Referanser 

Kategori:Bosetninger i Ørland
Kategori:Bygder og grender i Trøndelag